Адлигат
Удружење „Адлигат” је невладино, непрофитно Удружење грађана, са седиштем у Београду, које се бави унапређењем српске културе, уметности и међународне сарадње. Главни задатак Удружења је формирање и успешно пословање Библиотеке Лазић (од 1882), Музеја српске књижевности и Музеја књиге и путовања. Оснивач удружења је Виктор Лазић.

Уз благослов Патријарха српског Иринеја, подршку раду удружења пружају Српска академија наука и уметности, Народна библиотека Србије, Удружење књижевника Србије, Српско књижевно друштво, Српско библиофилско друштво, Правни факултет Универзитета у Београду, Национална географија Србија, Универзитетска библиотека „Светозар Марковић”, Матица српска, Библиотека града Београда и многи други.

Општи циљеви 
 Промоција културе, уметности, науке и знања уопште, као врхунских вредности човечанства;
 Представљање Србије и српског народа путем духовног ствралаштва и уметничких, културних и научних вредности;
 Међународна сарадња са другим културама, државама и народима из целог света и њихово представљање у Србији;
 Промоција књиге и читања међу свим категоријама становништва, са посебним освртом на угрожене категорије;
 Очување и ширење духа толеранције и различитости;
 Развој позитивног односа према култури, уметности, науци и толеранцији различитости;
 Помоћ и организовање научног и стручног истраживања у области културе, уметности и науке;
 Изградња и очување свести о значају културе, науке и уметности;
 Очување и промоција писане речи и заштита ауторских права;
 Едукација и стручно усавршавање, организовање конгреса, семинара, радионица и предавања, уз учешће специјализованих стручњака;
 Подстицај образовања младих, а посебно деце угрожених или мањинских категорија становништва;
 Подстицање заштите и одрживог коришћења природе и културног наслеђа;
 Омасовљавање учешћа грађана у културним и уметничким активностима;
 Побољшање услова за бављење културом и уметношћу;
 Унапређење и очување културних и уметничких вредности и помоћ при њиховом стварању;
 Промоција сазнајних путовања и културног туризма; промоција индивидуалних путовања, тзв. бекпекер-туризма;
 Домаћа и међународна институционална сарадња са невладиним сектором, другим организацијама и јавним установама из области којима се бави Удружење (библиотеке, музеји, позоришта, уметничке галерије, итд.);
 Промоција одрживог развоја и еколошке свести становништва;
 Друге активности, укључујући хуманитарни рад на другим пољима, које су у функцији остваривања основних циљева Удружења.

Посебни циљеви 
 Очување Библиотеке Лазић (од 1882), њено унапређење, омогућавање јавног коришћења фондова и презентација фондова у јавности;
 Стварање Музеја књиге и путовања, Музеја српске књижевности и/или музејских (изложбених) поставки у оквиру Библиотеке Лазић;
 Стварање збирке библиотека-легата важних интелектуалаца или породица и чување тих колекција у њиховој целости за следеће генерације;
 Стварање Музеја Новосадске рације у Новом Саду али и других музеја и библиотека широм Србије;
 Помоћ другим библиотекама, музејима и сличним институцијама;
 Стварање збирки стране књиге, публикација из свих земаља и свих култура света, представљање целокупне људске цивилизације, историје и културе путем пре свега књига, а затим и других предмета;
 Стварање збирки угрожене литературе и предмета, а посебно старе и ретке књиге, литературе о мање познатим државама и народима, забрањене и цензурисане литературе, у оквиру Библиотеке Лазић;
 Старање о повереним легатима, итд., у оквиру Библиотеке Лазић;
 Очување и промоција српске културе;
 Промоција словенског повезивања и стварање свесловенске библиотеке;
 Очување сећања на важне личности из области културе, уметности и науке, посебно са територије Србије, које су на неки начин повезане са * Удружењем, али и других важних личности из српске и светске историје;
 Очување традиције сећања на породицу Лазић;
 Осмишљавање ревитализације културолошке и туристичке понуде Србије и културолошка реафирмација Србије у међународним оквирима;
 Промоција културних права и права на духовни развој угрожених категорија становништва (деца, тинејџери, студенти, пензионери, инвалиди, националне мањине, итд.).

Библиотека Лазић (од 1882) 
Библиотека Лазић (од 1882) најтрајнија је српска породична библиотека. Од 2012. године отворена је за јавност у оквиру Удружења за културу, уметност и међународну сарадњу ”Адлигат“.

Музеј књиге и путовања 
У музеју се представља развитак штампе и писане речи, различити појавни облици књига у свету, и приказује се развитак и значај књиге за људску цивилизацију.

Музеј српске књижевности 
Музеј сакупља и представља материјал о српским књижевницима, удружењима књижевника, о књижевним и сродним делима, историји и теорији књижевности, књижевној критици итд.

Легати 

Удружење је основало „Дом легата” у коме се налазе библиотеке – легати значајних личности и породица, са више од тридесет целих библиотека. 
 Легат породице Бешевић
 Легат Петра Бингулца
 Легат Бранислава Вељковића
 Легат Мирјане и Павла Вуисића
 Легат Милована Данојлића
 Легат проф. мр Миодрага Живанова
 Легат Пере Зупца
 Легат Србе Игњатовића
 Библиотека Божидара Ковачевића
 Легат породице Леко
 Легат Драгана Мраовића
 Библиотека проф. Николе Медведева
 Легат др Милоша Немањића
 Легат Миодрага Павловића
 Легат проф. Богдана Терзића
 Библиотека Петра Урбана
 Легат проф. др Илеане Чуре Сазданић
Легат Ивана Ивановића
Легат Анте Илић - Претколумбовска уметност
Легат Ивана Бекјарева
Легат Естер Бајер
Легат Милована Боговца

Галерија

Види још 

 Библиотека Лазић
 Музеј књиге и путовања
 Музеј српске књижевности
 Виктор Лазић
 Списак легата и збирки у Адлигату

Референце

Спољашње везе 

 
 
 
 Му­зеј књи­ге и пу­то­ва­ња („Политика”, 11. октобар 2018)

Адлигат
Музеји у Београду
Култура на Вождовцу